YleX

**YleX** on Ylen uuteen musiikkiin ja populaarikulttuuriin keskittynyt musiikkimedia, joka tekee sisältöä muun muassa radioon, Yle Areenaan, Youtubeen, Instagramiin ja Tiktokiin. Sen edeltäjä oli Radiomafia, joka jakaantui YleX:ksi ja sittemmin lakkautetuksi YleQ:ksi tammikuun 2003 radiouudistuksessa.

Suurin osa kanavan kuuntelijoista on 15–34-vuotiaita. Finnpanelin mukaan YleX tavoitti lokakuusta 2021 joulukuuhun 2021 päivittäin 222&nbsp;000 suomalaista ja viikoittain 535&nbsp;000 suomalaista.

## Ohjelmisto

### Ohjelmakartta

Lähde: YleX

### YleX Aamu

Arkiaamuisin YleX:n ohjelman aloittaa *[[YleX Aamu]]*. Kello 6.30–10.00 esitettävää aamuohjelmaa  juontavat Jenni Poikelus, Jere Pehkonen ja Mika Parikka.

### Uuden musiikin X
*Uuden musiikin X* lähetetään arkisin kello 10.00–12.00. Ella Ossi esittelee ohjelmassa tärkeimpiä kotimaisia ja ulkomaisia uutuuskappaleita sekä niiden tekijöitä. Ohjelmassa esitellään myös viikoittain yksi omakustanteena tai pienlevy-yhtiöllä julkaiseva tuore kotimainen artistilahjakkuus YleX Nosteessa -osiossa. *Uuden musiikin X* kokoaa myös viikoittain "Parasta NYT" -listaa.

### YleX Etusivu
*YleX Etusivu* on nuorille suunnattu asiaohjelma, joka tulee YleX:ltä joka arkipäivä kello 12.00–14.00. Ohjelmassa käsitellään ajankohtaisia uutisaiheita. Ohjelmaa juontaa Siiriliina Kantola.

### YleX Iltapäivä
*YleX Iltapäivää* juontavat Aino "Aikku" Silkelä ja Melina "Mellu" Mäkelä.

### YleX Ilta
*YleX Ilta* on maanantaista torstaihin kello 17.00–20.00 lähetettävä ohjelma, joka korvasi vuoden 2017 alussa *YleX Jatkot* -ohjelman. Sitä juontaa Womma Seppälä.

### YleX Viikonloppu
*YleX Viikonloppu* on lauantaisin ja sunnuntaisin kello 13.00–17.00 lähetettävä ohjelma, jonka juontajana toimii Sonny Kylä-Liuhala.

### Muita ohjelmia
* DJ Orion (perjantaisin klo 20.00–22.00)
* Lyömättömät (lauantaisin klo 17.00–20.00, juontajina Solonen, Kosola ja Xmies)
* Raine Laaksonen: YleX vaihtoehto (maanantaisin klo 20–22).
* Raskain terveisin Sonny (torstaisin klo 21–23).
* Rony Rex: Uuden klubinmusan vaihtoehto (keskiviikkoisin klo 20–22).
* Anne Lainto: Anne Lainto <3 rock (torstaisin klo 20–21).
* YleX Dream: Lina Schiffer ja Taika Mannila (tiistaisin 20–22)
* YleX Throwback (perjantaisin klo 17–20, juontajana Womma Seppälä).

### Ohjelmiston historia
Alun perin *YleX Aamua* juonsivat Radiomafian Aamusta siirtyneet Mikko ”Peltsi” Peltola ja Juuso Myllyrinne sekä Juha Lahti. Myllyrinne lopetti vuoden 2004 lopussa, jonka jälkeen Peltolan kanssa juonsivat Ilkka "Ile" Uusivuori ja Marja Hintikka. Aamussa aikaisemmin kuultuja ovat myös muut YleX:ltä tutut persoonat, kuten Venla Kokkonen ja Olli Junes. YleX Aamu vakiintui nykymuotoonsa syyskuussa 2015, kun Ile Uusivuoren lopetettua saman vuoden heinäkuussa, *Aamua* alkoivat juontamaan Saara Sarvas, Samuel Nyman ja Tommi Manninen.

YleX:n ohjelmakarttaa uudistettiin vuoden 2011 alussa, jolloin *YleX Tänään* -ohjelman korvasi *Etusivu*, *X-ryhmän* korvasi *Uuden musiikin iltavuoro* ja uusina ohjelmina aloittivat muun muassa *Uuden musiikin aamuvuoro* ja *Oma lista*. *YleX Toiveet* teki paluun lauantai-iltaan. Pitkäaikaiset, jo Radiomafian ajoilta peräisin olleet ohjelmat *Metalliliitto*, *Tiistain tanssi-ilta* ja *Suomen virallinen lista* jäivät pois jo edellisen uudistuksen aikaan, vuoden 2010 alussa.

Vuonna 2012 suurin osa erikoisohjelmista jäi pois ja arki-illoissa aloitti uusi ohjelma *YleX Jatkot*, jota juonsivat aluksi Ville ”Viki” Eerikkilä ja Jani Nivala, sittemmin Eerikkilä ja Toni Laaksonen ja myöhemmin Jenni Poikelus ja Alma Hätönen. Ohjelma tuli maanantaista torstaihin kello 19–22. Viikon parhaat palat kuultiin sunnuntaina samaan aikaan. *YleX Viikonlopun* juontajana aloitti Anne Lainto. Aiemmin ohjelmaa juonsivat Matleena Myllyrinne ja Jenni-Maarit Koponen. *Koe-eläinpuisto* siirtyi YleX:ltä Radio Suomen puolelle. Vuoden 2012 lopussa *Kaarle ja Erno raskaana* -ohjelma loppui. Uusina ohjelmina aloittivat *Uuden musiikin ratsia*, *Sunnuntaisirkus* sekä *Oman listan* korvannut *Suorana: Virtanen*. Lisäksi tapahtui vähäisiä juontajavaihdoksia.

Syksyllä 2013 *Suorana: Virtanen* -ohjelman korvasi *Maailman toiseksi paras radioshow* -ohjelma. Alkuvuodesta 2014 Cristal Snown ja Kristiina Wheelerin juontama *Sunnuntaisirkus* uudistui, kun Wheeler jätti ohjelman. Ohjelmapaikalla aloitti Cristal Snow’n ja Saara Sarvaksen juontama *Supersunnuntai*. Saara Sarvas vaihtui vuoden 2015 keväällä Alma Hätöseen, sillä Sarvas muutti YleX Aamuun.

Vuoden 2014 helmikuussa *YleX Iltapäivän* korvasi *YleX Jälki-istunto* -niminen ohjelma, jonka juontajina toimivat Juuso "Mäkkäri" Mäkilähde, Ville "Viki" Eerikkilä ja Jenni Poikelus.

Vuoden 2016 tammikuussa *Poikelus ja Hätönen* -ohjelma korvasi *Jälki-istunnon*. 

16. joulukuuta 2016 lähetettiin historian viimeinen *Parasta Ennen!* -lähetys. Ohjelman paikalle siirtyi DJ Orionin ohjelma, joka oli totuttu kuulemaan *Parasta Ennen!* -ohjelman jälkeen.

Vuonna 2017 *YleX Aamusta* jäivät pois Samuel Nyman ja Tommi Manninen. Uudet juontajat olivat YleX:lle NRJ:n aamuohjelmasta palanneet Juuso "Köpi" Kallio ja Ville "Viki" Eerikkilä. *YleX Jatkot* vaihtui *YleX Ilta: Kareisen Jani* -nimiseksi ohjelmaksi. Myös *YleX Himotuimmat* loppui, jonka tilalle tuli Ida Karimaan luotsaama *Uuden musiikin viikko*. Lauantai-illassa klo 20–22 aloitti uusi ohjelma *DJ Mista S*.

Vuoden 2018 alussa arki-iltojen ohjelmistoon tuli neljä uutta klo 20-22 lähetettävää uuden musiikin erikoisohjelmaa; maanantaisin uuden vaihtoehtomusiikin ohjelma Miikka Koivisto, tiistaisin uuden bassomusiikin ohjelma Matti 8 & Sonny, keskiviikkoisin uuden klubimusiikin ohjelma Rony Rex ja torstaisin uuden rock-musiikin ohjelma Teppo Vapaus. Samalla Uuden musiikin iltavuoro -ohjelma loppui, ja Uuden musiikin aamuvuoro piteni kaksituntiseksi ja sai uuden nimen; Uuden musiikin X. Myös YleX Ilta -ohjelma sai uuden ohjelmapaikan; ma-to klo 17-20 (aiemmin 19-22) ja samalla Poikelus & Hätönen -ohjelma lyheni kolmetuntiseksi.

Maaliskuun alussa 2026 YleX Etusivu -ohjelma päättyi, ja sen juontaja Siiriliina ”Sikke” Kantola siirtyi juontamaan YleX Iltaa yhdessä Womma Seppälän kanssa sekä YleX Viikonloppua Mika Parikan kanssa. Uuden musiikin X laajeni nelituntiseksi, ja sen juontajana aloitti muun muassa YleX Viikonlopusta tuttu Sonny Kylä-Liuhala. Kylä-Liuhalan siirtyessä Uuden musiikin X:n juontajaksi Raskain terveisin -ohjelma sai uuden juontajan: Yle X3M:ltä tuttu raskaan musiikin asiantuntija Kjell Simosas aloitti ohjelman vetäjänä.

## Musiikki
YleX:n soittama musiikki koostuu soittolistasta sekä toimittajien itse valikoimasta musiikista.

Kanavan musiikkipäällikkönä on toiminut elokuusta 2016 alkaen DJ Orkidea (Tapio Hakanen). Vuosina 2013–2016 musiikkipäällikkönä toimi Peppi Puljujärvi.

## Juontajat

### Nykyiset juontajat

* Aino "Aikku" Silkelä (ent. Kurkinen)
* Anne Lainto
* DJ Orion (Juska Wendland)
* Ella Ossi
* Jani Kareinen
* Jenni Poikelus
* Jere Pehkonen
* Juuso "Köpi" Kallio
* Kosola (Esa Rahijärvi)
* Lina Schiffer
* Melina Mäkelä
* Mika Parikka
* Papananaama (Sini Laitinen)
* Siiriliina "Sikke" Kantola
* Rony Rex (Rony Vartio)
* Solonen (Tomi Solonen)
* Sonny Kylä-Liuhala
* Taika Mannila
* Ville "Viki" Eerikkilä
* Womma Seppälä
* Xmies (Johannes "Junnu" Naumanen)

### Entisiä juontajia

* Ada Pykäläniemi
* Alma Hätönen
* Aino Tuppurainen
* Aino Töllinen
* Anne-Mari Aaltonen (nyk. Rajala)
* Anni Saastamoinen
* Ari Aura (nyk. Hursti)
* Lloyd Libiso
* Aura Lindeberg
* Cristal Snow (Tapio Huuska)
* Erno Kulmala
* Essi Lamppu
* Eve Väyrynen
* Hanna Hantula
* Hanne Kautto (nykyään YleX:n ohjelmapäällikkö)
* Harri Hakanen
* Harriet Hägglund
* Heikki Soini
* Henry Tikkanen
* Iida Korhonen
* Ilkka "Ile" Uusivuori
* Jaakko Mannermaa
* Jani Nivala 
* Samuel Nyman
* Jani Kortti 
* Jani Juntunen
* Jenni-Maarit Koponen
* Jenny Lehtinen 
* Jonna Autio (nyk. Ferm)
* Juha Lahti
* Juhani Kenttämaa
* Jukka Lindström
* Jussi Putkonen
* Jusu Lounela
* Juuso Myllyrinne
* Juuso ”Mäkkäri” Mäkilähde
* Juuso Pekkinen (juonsi myös roolihenkilönä Aleksi Ruuskanen)
* Kaarle Viikate
* Kati Mikkonen (nyk. Lahtinen)
* Katri Norrlin (nykyään YleX: Katri Norrlin -Youtube-kanavan ja YleX:n Tiktok-tilin toimittaja)
* Kristiina Wheeler
* Linda Vettanen
* Luca Gargano
* Maiju Pellikka
* Maria Paattiniemi
* Marja Hintikka
* Matleena Myllyrinne
* Matti8 (Tuisku Hakoniemi)
* Matti Airaksinen
* Matti Ylönen
* Miikka Koivisto
* Mikko ”Peltsi” Peltola
* Nicolas Voutilainen
* Noora Santavuori	
* Olli Junes
* Pirita Pykäläinen
* Reetta Rönkä
* Renaz Ebrahimi
* Samppa Korhonen
* Sanna Grav
* Satu Huhtaniska
* Simo Ruuskanen	
* Sini Virtanen
* Sofia Thurén
* Wekesa (Sophia Wekesa)
* Teemu Skinnari
* Thelma Siberg
* Timo Launonen
* Tuomas Rajala
* Tom Nylund
* Tomi Saarinen
* Tommi Manninen (nykyään YleX Feat -Youtube-kanavan toimittaja)
* Toni Laaksonen
* Tuukka Joru
* Tytti Shemeikka
* Ulla Virtanen
* Valtteri Lehtinen
* Veli Kauppinen
* Venla Kokkonen
* Ville Roininen (YleX Perjantai-ilta)
* Yeboyah (Rebekka Kuukka)

## Lähteet

## Aiheesta muualla
* YleX:n viralliset sivut
* YleX:n soittolista
* Ylen Elävä arkisto: Radion kanavat uudistuvat
* Yle Areena - YleX